जारबोम गामलिन बने अरूणाचल के सीएम  
राज्यपाल जेजे सिंह ने राजभवन में गामलिन (50) को पद एवं गोपनीयता की शपथ दिलायी। वह खांडू मंत्रिमंडल में बिजली मंत्री थे।
जरबोम गामलिन को गुरुवार की रात अरुणाचल प्रदेश के नए मुख्यमंत्री पद की शपथ दिलाई गई। गामलिन को दोरजी खांडू के स्थान पर मुख्यमंत्री बनाया गया है। खांडू का हेलीकाप्टर दुर्घटना में निधन हो गया था।  राज्यपाल जेजे सिंह ने राजभवन में गामलिन (50) को पद एवं गोपनीयता की शपथ दिलायी। वह खांडू मंत्रिमंडल में बिजली मंत्री थे। दिल्ली विश्वविद्यालय के छात्र रह चुके गामलिन मुख्यमंत्री पद की दौड़ में आगे चल रहे थे। पार्टी के एक वरिष्ठ नेता ने नाम उजागर नहीं करने की शर्त पर कहा कि बीके हांडिक, वी नारायणसामी, मुकुल वासनिक और सलमान खुर्शीद सहित केंद्रीय नेताओं ने विधायकों से अलग अलग भेंट की और उनके विचार से अवगत हुए।